stanford-oval/wikipedia huggingface dataset:
Yours Truly, Johnny Dollar

Yours Truly, Johnny Dollar oli yhdysvaltalainen jännityskuunnelmasarja, jota CBS esitti 11. helmikuuta 1949 ja 30. syyskuuta 1962 välisenä aikana. Sarjan päähahmona oli freelance-vakuutusetsivä Johnny Dollar, jota esitti radioimattomat pilottijaksot mukaan lukien vuosien varrella  kahdeksan eri näyttelijää. Kaikkiaan jaksoja tehtiin 811 kappaletta, joista yli 700 on säilynyt.
Yours Truly, Johnny Dollar ja samana päivänä päättynyt Suspense olivat päättyessään Yhdysvaltojen ainoat valtakunnallisissa verkoissa esitetyt radiokuunnelmasarjat.
Johnny Dollaria esittäneet näyttelijät

Dick Powell (vuoden 1948 pilottijakso)
Charles Russell (helmikuu 1949 – tammikuu 1950)
Edmond O'Brien (helmikuu 1950 – syyskuu 1952)
John Lund (marraskuu 1952 – syyskuu 1954)
Gerald Mohr (vuoden 1955 pilottijakso)
Bob Bailey (lokakuu 1955 – marraskuu 1960)
Bob Readick (joulukuu 1960 – kesäkuu 1961)
Mandel Kramer (kesäkuu 1961 – syyskuu 1962)
Aiheesta muualla

Old Time Radio Researchers Groupin sertifioima Yours Truly, Johnny Dollar -kokoelma archive.org -sivustolla (englanniksi)
Ytterbium(III)

| Ytterbium(III)bromidi |
| --- | --- |

Tunnisteet
CAS-numero:  13759-89-2
PubChem CID:  83708 ja 25212325
Ominaisuudet
Molekyylikaava:  YbBr3
Moolimassa:  412,752 g/mol
Ulkomuoto:  Valkoista kiteistä ainetta
Sulamispiste:  956 °C (1 229 K) (hajoaa)
Liukoisuus veteen:  liukenee
  
Ytterbium(III)bromidi tai ytterbiumbromidi YbBr3 on harvinaisen maametallin ytterbiumin epäorgaaninen yhdiste bromin kanssa, jossa bromi esiintyy hapetusluvulla −I ja ytterbium +III. Se liukenee veteen ja muodostaa myös kidevedellisiä hydraatteja.
Aiheesta muualla

PubChem: Ytterbium Tribromide (englanniksi)
Suuri autopuhallus

| Suuri autopuhallus> Grand Theft Auto |
| --- | --- |
 Elokuvan juliste
Ohjaaja:  Ron Howard
Käsikirjoittaja:  Ron Howard   Rance Howard
Tuottaja:  Roger Corman   Jon Davison   Rance Howard
Säveltäjä:  Peter Ivers
Kuvaaja:  Gary Graver
Leikkaaja:  Joe Dante
Pääosat:  Ron Howard
Valmistustiedot
Valmistusmaa:   Yhdysvallat
Tuotantoyhtiö:  New World Pictures
Levittäjä:  New World Communications Netflix
Ensi-ilta:   16. kesäkuuta 1977    28. elokuuta 1977
Kesto:  84 min
Alkuperäiskieli:  englanti
Budjetti:  $602,000
Aiheesta muualla
IMDb 
Elonet
AllMovie
Infobox OKNimi-testi OK: 
Suuri autopuhallus (engl. Grand Theft Auto) on vuonna 1977 ilmestynyt yhdysvaltalainen komediaelokuva, jonka ohjasi Ron Howard. Se oli Howardin ensiohjaus. Elokuvan pääosissa olivat Howard itse Sam Freemanina sekä Nancy Morgan Paula Roversina.
Juoni

Kaksi nuorta rakastavaista, Sam Freeman ja Paula Powers, tahtovat mennä naimisiin Las Vegasissa. Kun Paula esittelee Samin vanhemmilleen, he kiistelevät tyttärensä päätöksestä: heidän mielestään tytölle parempi sulho olisi vauraan perheen poika Collins Hedgeworth (Paul Linke). Paulan vanhemmat ovat myös rikkaita, ja hänen isänsä, Bigby Powers (Barry Cahill), suunnittelee uraa kuvernöörinä. He luulevat, että Sam nai Paulan rahan takia ja kutsuvat häntä onnenonkijaksi, jonka Paula raivokkaasti kiistää.
Sam heitetään ulos ja Paula lähetetään huoneeseensa. Hän pakenee ikkunan läpi, varastaa vanhempiensa Rolls-Roycen, ottaa Samin kyytiin ja lähtee pois; tämä on karanneiden rakastavaisten tarinan alku räjähtävässä kulussa kohti Las Vegasia. Kun uutiset heidän lähdöstään leviävät, muutamat lähtevät heidän peräänsä ja yrittävät pysäyttää pariskunnan.
Paulan isä Bigby aloitta jahdin helikopterillaan. Collins Hedgeworth jättää tallinsa ja alkaa jahdata rakkauttaan kuin hulluna. Collins soittaa TenQ-radioaseman DJ Curly Q. Brownille (Don Steele) ja tarjoaa 25 000 dollaria sille, joka nappaa Paulan ja Samin. Jahdista tulee aina vain kaoottisempi, kun monet ihmiset yrittävät pysäyttää parin suuren palkkion toivossa. Suuri osa autoja kolaroi ja tulee varastetuksi, ja myöhemmin Collins Hedgeworthista tarjotaan 25 000 dollaria, koska hänet on etsintäkuulutettu hänen varastettuaan auton.
Hyvin monien autojen seuratessa heitä Paula ja Sam kääntyvät pienelle maantielle yrittäen eksyttää takaa-ajajansa. Sam tahtoo mennä muualla naimisiin, mutta Paula on yhä Vegas-häiden kannalla. Paulan isä lähestyy paria soittamalla, mutta Paula ei tahdo kuunnella isäänsä. Kun pari saapuu Las Vegasiin Sam alkaa kyseenalaistaa Paulan syitä karata hänen kanssaan ja sitä, onko naisen syy vilpitön ihastuminen häneen vai tahto ärsyttää isäänsä. Paula vakuuttelee haluavansa naimisiin Samin kanssa.
Jahti saa näkyvyyttä tiedotusvälineissä ja kamerat alkavat seurata takaa-ajajia. Takaa-ajavat autot alkavat hajottaa toisiaan, ja seuraa valtava ketjukolari. Rolls-Royce hajoaa täysin, mutta Paulan ja Samin onnistuu paeta. Lopulta he onnistuvat myös pääsemään naimisiin.
Tuotanto

Elokuvan budjetti oli 602 000 dollaria. Sitä kuvattiin Victorvillessä ja sen lähistöllä Kaliforniassa. Roger Corman oli johtava tuottaja Rance Howardin kanssa. Howard myös kirjoitti tarinaa Ron Howardin kanssa.
Vastaanotto

Elokuva oli taloudellinen menestys, ja se tuotti yli 15 miljoonaa dollaria lipputuloja. Elokuvasta tehtiin DVD-versio vuonna 1999 ja se tehtiin uudelleen vuonna 2006.selvennä
Video-oppaassa vuodelta 1994 Sam Inkinen sanoo Suurta autopuhallusta liian tavanomaiseksi autovarashurjasteluksi ja antaa sille kaksi tähteä viidestä, mikä vastaa sanallista arviota ”keskinkertainen”.
Näyttelijät

| 0 | 1 | 2 |
| --- | --- | --- |
|   Ron Howard   | … |   Sam Freeman   |
|   Nancy Morgan   | … |   Paula Powers   |
|   Elizabeth Rogers   | … |   Priscilla Powers   |
|   Luke Strotz   | … |   Kapteeni Coleslaw Powers   |
|   Barry Cahill   | … |   Bigby Powers   |
|   Rance Howard   | … |   Ned Slinker   |
|   Paul Linke   | … |   Collins Hedgeworth   |
|   Marion Ross   | … |   Vivian Hedgeworth   |
|   Don Steele   | … |   Curly Brown   |
Aiheesta muualla

Suuri autopuhallus Internet Movie Databasessa (englanniksi)
John Surtees

| John Surtees |
| --- | --- |
 John Surtees vuonna 1964.
Henkilötiedot
Syntynyt: 11. helmikuuta 1934 Tatsfield, Englanti, Iso-Britannia
Kuollut: 10. maaliskuuta 2017 (83 vuotta)
Kansalaisuus:   Iso-Britannia
Formula 1 -ura
Aktiivivuodet:  1960–1972
Talli(t):  Lotus, Cooper, Lola, Ferrari, Honda, BRM, McLaren, Surtees
Kilpailuja:  113 (111 starttia)
Maailman­mestaruuksia:  1 (1964)
Voittoja:  6
Palkintosijoja:  24
Paalupaikkoja:  8
Nopeimpia kierroksia:  10
MM-pisteitä:  180
Ensimmäinen kilpailu:  Monacon GP 1960
Ensimmäinen voitto:  Saksan GP 1963
Viimeinen voitto:  Italian GP 1967
Viimeinen kilpailu:  Italian GP 1972
| John Surtees> Henkilötiedot |
| --- | --- |
Syntynyt: 11. helmikuuta 1934  Tatsfield 
Kansalaisuus:   Yhdistynyt kuningaskunta
Uratiedot
Aktiiviura:  1952–1960
Pyörä(t):  Norton, MV Agusta
Ensimmäinen GP-startti:  Ulsterin GP (500cc) 1952
Viimeinen GP-voitto:  Italian GP (500cc) 1960
Viimeinen GP-startti:  Italian GP (500cc) 1960
Tilastot
GP-startit:  49
Maailmanmestaruudet:  7 (4 500cc 1956, 1958–1960 ja 3 350cc 1958–1960)
Voitot:  38
Palkintopallisijat:  45
John Surtees (11. helmikuuta 1934 Tatsfield, Englanti, Iso-Britannia – 10. maaliskuuta 2017) oli brittiläinen ratamoottoripyöräilijä ja Formula 1:n maailmanmestari. Surtees oli ainoa henkilö, joka on pystynyt voittamaan maailmanmestaruuden sekä kaksi- että nelipyöräisillä.Surtees osallistui 60:n MM-sarjan ulkopuoliseen kilpailuun, joista voitti kahdeksan.
Road Racing -ura

Surtees ajoi uransa ensimmäisen MotoGP-startin 500cc-luokassa 1952. Hän osallistui sillä kaudella vain tuohon yhteen kilpailuun ja sijoittui siinä heti kuudenneksi. Surtees jatkoi uraansa sen jälkeen vasta jälleen kaudella 1955, jolloin hän starttasi kolmeen kilpailuun. Niissä kahdessa hän oli kolmas, pisteitä tuli 11, ja MM-sarjassa 350cc-luokassa, jossa hän ne ajoi, kuudes sija. Samalla kaudella hän osallistui uransa ainoaan 250cc-luokan kilpailuun ja voitti sen. Seuraavalla kaudella Surtees ajoi 500- ja 350cc:ssa. Hän oli 350cc-luokassa neljäs voitettuaan yhden kilpailun, 500cc-luokassa hän osallistui kolmeen kilpailuun ja voitti ne kaikki, mikä riitti tuomaan hänelle hänen uransa ensimmäisen maailmanmestaruuden Road Racingissä.
Kaudella 1957 Surtees osallistui samoihin luokkiin kuin viime vuonna, mutta kausi oli hänelle huomattavasti heikompi kuin edelliskausi. 350cc-luokassa Surtees ajoi vain yhden kisan ja sijoittui siinä neljänneksi saaden kolme pistettä, jotka riittivät sijalle 10. MM-sarjassa. 500cc-luokassa hän oli kolmas voitettuaan yhden kilpailun.
Kaudella 1958 Surteesin todellinen huippu-ura alkoi. Hän voitti sekä 350cc-luokan että 500cc-luokan maailmanmestaruuden ja yhteensä kaikki 12 kilpailua, joihin hän osallistui. Seuraavalla kaudella hän voitti kaikki 13 kilpailua, joissa hän ajoi. Vuonna 1960 Surtees voitti seitsemän kilpailua kymmenestä ja lopetti uransa tuon kauden jälkeen melko lailla siitä syystä, että hän oli saavuttanut kyseisessä lajissa käytännössä jo kaiken. Surtees siirtyi Formula 1 -sarjaan.
Formula 1 -ura

Surtees ajoi ensimmäisen F1-GP:nsä jo samana vuonna, jolloin hän ajoi RR-sarjassa viimeisen kerran. Ura alkoi Monacon GP:stä Lotuksella, johon hän lähti ruudusta 15. Kisa päättyi keskeytykseen. Seuraavaan kisaansa, Englannin GP:hen, Surtees lähti ruudusta 11. ja sijoittui toiseksi saaden kokoon 6 pistettä. Seuraavassa kilpailussa Surtees oli jo paalupaikalla ensimmäistä kertaa, mutta sekin kisa oli pian ohi.
Kaudella 1961 Surtees oli kahdeksassa ajamassaan kilpailussa vain kaksi kertaa pisteillä, sijalla 5. Pisteitä kertyi 4 eli vähemmän kuin edellisenä kautena. Kauden 1962 avauskisaan hän lähti paalupaikalta mutta kisa päättyi keskeytykseen. Surtees oli kaudella kaksi kertaa toinen, keräsi 19 pistettä ja oli MM-sarjassa neljäs. Kautta 1963 hallitsi Jim Clark, joka voitti seitsemän kilpailua kymmenestä ja vei mestaruuden ylivoimaisesti. Surtees saavutti F1-uransa ensimmäisen voiton Saksan GP:ssä ja sijoittui MM-sarjassa neljänneksi 22 pisteellä.
Kaudella 1964 Surtees ajoi kaksi kertaa voittajana maaliin. Kun kauden viimeinen osakilpailu oli enää jäljellä, Surteesilla, Jim Clarkilla ja Graham Hillillä oli mahdollisuudet mestaruuteen. Clark lähti kilpailuun paalupaikalta, Surtees ruudusta 4. ja Hill ruudusta 6. Hill epäonnistui jo alussa ja jäi kilpailussa vasta sijalle 11. Clarkin autosta taas hajosi moottori, mutta hän onnistui silti ajamaan maaliin viidentenä. Surtees oli maalissa toinen ja vei mestaruuden vain yhden pisteen erolla toiseksi tulleeseen Hilliin (40–39).
Mestaruuden jälkeen Surtees ajoi tasaisia kausia. Hän oli seuraavalla kaudella viides, sitä seuraavalla kaudella toinen, sitten sijoilla 4, 8, 11, 18, 19 ja uransa viimeisellä kaudella vuonna 1972 hän ei saanut edes pisteitä ja lopetti sen jälkeen F1-uransa.
Yksityiselämä

John Surtees oli naimisissa Jane-nimisen sairaanhoitajan kanssa. Heillä oli vuonna 1991 syntynyt poika Henry, joka menehtyi 19. heinäkuuta 2009 FIA Formula Two Championship -sarjan Brands Hatchin kilpailussa.
Tulokset > Ratamoottoripyöräilyn Grand Prix

| Vuosi | Luokka | Talli | 1 | 2 | 3 | 4 | 5 | 6 | 7 | 8 | 9 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- |
| 1952 | 500cc | Norton | SUI - | IOM - | NED - | BEL - | GER - | ULS 6 | NAT - | ESP - |  | 0 | 18. |
| 1954 | 350cc | Norton | FRA - | IOM 11 | ULS Kesk. | BEL - | NED - | GER - | SUI - | NAT - | ESP | 0 | - |
| 1954 | 500cc | Norton | FRA - | IOM 15 | ULS  - | BEL - | NED - | GER - | SUI - | NAT - | ESP - | 0 | - |
| 1955 | 250cc | NSU |  | FRA - | IOM - | GER Kesk. |  | NED - | ULS 1 | NAT - |  | 8 | 7. |
| 1955 | 350cc | Norton |  |  | IOM 4 | GER 3 | BEL - | NED - | ULS 3 | NAT - |  | 11 | 6. |
| 1955 | 500cc | Norton | ESP - | FRA - | IOM 29 |  | BEL | NED | ULS | NAT |  | 0 | - |
| 1955 | 500cc | BMW |  |  |  | GER Kesk. |  |  |  |  |  | 0 | - |
| 1956 | 350cc | MV Agusta | IOM DSQ | NED 2 | BEL 1 | GER Kesk. | ULS - | NAT - |  |  |  | 14 | 4. |
| 1956 | 500cc | MV Agusta | IOM 1 | NED 1 | BEL 1 | GER - | ULS - | NAT - |  |  |  | 24 | 1. |
| 1957 | 350cc | MV Agusta | GER Kesk. | IOM 4 | NED Kesk. | BEL Kesk. | ULS Kesk. | NAT Kesk. |  |  |  | 3 | 10. |
| 1957 | 500cc | MV Agusta | GER Kesk. | IOM 2 | NED 1 | BEL Kesk. | ULS Kesk. | NAT 4 |  |  |  | 17 | 3. |
| 1958 | 350cc | MV Agusta | IOM 1 | NED 1 | BEL 1 | GER 1 | SWE - | ULS 1 | NAT 1 |  |  | 48 | 1. |
| 1958 | 500cc | MV Agusta | IOM 1 | NED 1 | BEL 1 | GER 1 | SWE - | ULS 1 | NAT 1 |  |  | 48 | 1. |
| 1959 | 350cc | MV Agusta | FRA 1 | IOM 1 | GER 1 |  |  | SWE 1 | ULS 1 | NAT 1 |  | 48 | 1. |
| 1959 | 500cc | MV Agusta | FRA 1 | IOM 1 | GER 1 | NED 1 | BEL 1 |  | ULS 1 | NAT 1 |  | 56 | 1. |
| 1960 | 350cc | MV Agusta | FRA 3 | IOM 2 | NED 1 |  |  | ULS 1 | NAT Kesk. |  |  | 26 | 1. |
| 1960 | 500cc | MV Agusta | FRA 1 | IOM 1 | NED Kesk. | BEL 1 | GER 1 | ULS 2 | NAT 1 |  |  | 46 | 1. |
Tulokset > Formula 1

| Vuosi | Talli | Auto | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1960 | Team Lotus | Lotus 18 | ARG | MON Kesk. | 500 | NED | BEL | FRA | GBR 2 | POR Kesk. | ITA | USA Kesk. |  |  |  | 14. | 6 |
| 1961 | Yeoman CreditRacing Team | Cooper T53 | MON Kesk. | NED 7 | BEL 5 | FRA Kesk. | GBR Kesk. | GER 5 | ITA Kesk. | USA Kesk. |  |  |  |  |  | 12. | 4 |
| 1962 | Bowmaker-Yeoman Racing Team | Lola Mk4/Mk4A | NED Kesk. | MON 4 | BEL 5 | FRA 5 | GBR 2 | GER 2 | ITA Kesk. | USA Kesk. | RSA Kesk. |  |  |  |  | 4. | 19 |
| 1963 | Scuderia Ferrari | Ferrari 156 | MON 4 | BEL Kesk. | NED 3 | FRA Kesk. | GBR 2 | GER 1 | ITA Kesk. | USA Kesk. | MEX DSQ | RSA Kesk. |  |  |  | 4. | 22 |
| 1964 | Scuderia Ferrari | Ferrari 158 | MON Kesk. | NED 2 | BEL Kesk. | FRA Kesk. | GBR 3 | GER 1 | AUT Kesk. | ITA 1 | USA 2 | MEX 2 |  |  |  | 1. | 40 |
| 1965 | Scuderia Ferrari | Ferrari 158/1512 | RSA 2 | MON 4 | BEL Kesk. | FRA 3 | GBR 3 | NED 7 | GER Kesk. | ITA Kesk. | USA | MEX |  |  |  | 5. | 17 |
| 1966 | Scuderia Ferrari | Ferrari 312/66 | MON Kesk. | BEL 1 |  |  |  |  |  |  |  |  |  |  |  | 2. | 28 |
| 1966 | Cooper Car Company | Cooper T81 |  |  | FRA Kesk. | GBR Kesk. | NED Kesk. | GER 2 | ITA Kesk. | USA 3 | MEX 1 |  |  |  |  | 2. | 28 |
| 1967 | Honda Racing | Honda RA273/RA300 | RSA 3 | MON Kesk. | NED Kesk. | BEL Kesk. | FRA | GBR 6 | GER 4 | CAN | ITA 1 | USA  Kesk. | MEX 4 |  |  | 4. | 20 |
| 1968 | Honda Racing | Honda RA300/RA301 | RSA 8 | ESP Kesk. | MON Kesk. | BEL Kesk. | NED Kesk. | FRA 2 | GBR 5 | GER Kesk. | ITA  Kesk. | CAN Kesk. | USA 3 | MEX Kesk. |  | 7. | 12 |
| 1969 | BRM | BRM P138/P139 | RSA Kesk. | ESP 5 | MON Kesk. | NED 9 | FRA | GBR Kesk. | GER DNS | ITA NC | CAN Kesk. | USA 3 | MEX Kesk. |  |  | 11. | 6 |
| 1970 | Team Surtees | McLaren M7C | RSA Kesk. | ESP Kesk. | MON Kesk. | BEL | NED 6 | FRA |  |  |  |  |  |  |  | 18. | 3 |
| 1970 | Team Surtees | Surtees TS7 |  |  |  |  |  |  | GBR Kesk. | GER 9 | AUT Kesk. | ITA Kesk. | CAN 5 | USA  Kesk. | MEX 8 | 18. | 3 |
| 1971 | Team Surtees | Surtees TS9 | RSA Kesk. | ESP 11 | MON 7 | NED 5 | FRA 8 | GBR 6 | GER 7 | AUT Kesk. | ITA Kesk. | CAN 11 | USA 17 |  |  | 19. | 3 |
| 1972 | Team Surtees | Surtees TS14 | ARG | RSA | ESP | MON | BEL | FRA | GBR | GER | AUT | ITA  Kesk. | CAN | USA DNS |  | NC | 0 |
Ytterbium(II)

| Ytterbium(II)jodidi |
| --- | --- |

Tunnisteet
CAS-numero:  19357-86-9
PubChem CID:  4227090
Ominaisuudet
Molekyylikaava:  YbI2
Moolimassa:  426,849 g/mol
Ulkomuoto:  keltaista tai mustaa kiinteää ainetta
Sulamispiste:  772 °C (1 045 K)
Liukoisuus veteen:  Reagoi
  
Ytterbium(II)jodidi tai ytterbiumdijodidi YbI2 on harvinaisen maametallin ytterbiumin epäorgaaninen yhdiste jodin kanssa, jossa jodi esiintyy hapetusluvulla −I ja ytterbium +II. Se muodostaa keltaisia tai mustia kiteitä.
Ytterbium(II)jodidia saadaan pelkistämällä ytterbium(III)jodidia YbI3 metallisella ytterbiumilla tai alkalimetallilla. Sitä syntyy myös pelkästään lämmön vaikutuksesta tapahtuvalla ytterbium(III)jodidin hajoamisella:
Vastaavasti kuin samarium(II)jodidia SmI2, yhdistettä voidaan valmistaa myös ytterbiummetallin reaktiolla 1,2-dijodietaanin kanssa tetrahydrofuraanissa huoneenlämpötilassa:
Kuten samarium(II)jodidia, ytterbium(II)jodidia voidaan käyttää orgaanisten synteesien katalyyttinä muun muassa useissa kytkentäreaktioissa.
Aiheesta muualla

PubChem: Diiodoytterbium (englanniksi)
Suuri-Lutska

| Suuri-Lutska Большой Луцк, Bolšoi Lutsk |
| --- | --- |
 vaakuna
 Suuri-Lutska
 Koordinaatit: 59°24′31″N, 28°34′18″E 
Valtio:  Venäjä
Federaatiosubjekti:  Leningradin alue
Piiri:  Jaaman piiri
Hallinto:  
 – Asutustyyppi:  kylä
 – Hallinnon tyyppi:  maalaiskunta
Pinta-ala:  
 – Kokonaispinta-ala:  602,59 km²
Väkiluku (2011):  3 700
 
 Kunnan sivusto 
Infobox OKVirheellinen NIMI-arvo: 
Suuren-Lutskan kunta Jaaman piirin kartalla.
Suuri-Lutska (ven. Большо́й Луцк, Bolšoi Lutsk) on kylä ja maalaiskunta Leningradin alueen Jaaman piirissä Venäjällä. Kunnan hallinnollinen keskus on Kingiseppskin taajama, joka sijaitsee Laukaanjoen varrella muutamia kilometriä Jaamasta luoteeseen. Keskustaajamassa on 2 200 ja kunnassa 3 700 asukasta (vuonna 2011).
Maantiede ja asutus

Suuren-Lutskan kunnan pinta-ala on 602,59 neliökilometriä. Se rajoittuu lännessä Jaaman piirin Ivangorodin, luoteessa Narvusin, pohjoisessa Laukaansuun ja Kattilan, idässä Opoljan ja Jaaman sekä kaakossa Pustoperän kuntiin ja etelässä Leningradin alueen Slantsyn piiriin. Pinta-alasta 77,0 % on metsää, 14,8 % maatalousmaata, 5,5 % teollisuusaluetta ja 1,6 % vesistöjä. Kunnan länsiosa kuuluu rajavyöhykkeeseen.
Pinnanmuodostukseltaan kunta on jokilaakson halkomaa kumpuilevaa tasankoa. Alueella on paljon soita. Laukaanjokeen laskee Solkanjoki. Kunnan etelärajalla sijaitsee Narvan tekojärvi ja pohjoisessa Palokkaanjärvi. Hyötykaivannaisiin kuuluvat fosforiitti, karbonaattimineraalit, hiekka, sora, savi ja turve. Palokkaanjärven ympäristö kuuluu Kattilan rauhoitusalueeseen.
Kingiseppskin taajaman lisäksi kuntaan kuuluu Tukenan (ven. Tugany) asemataajama ja kaksikymmentä kylää: Aleksandrovskaja Gorka, Karlovo, Konova (Komarovka), Kopola (Pervoje Maja), Koskina (Koškino), Kotko, Kukkosi, Mannakka, Paatoka (Padoga), Pieni-Lutska (Malyi Lutsk), Pulkkala (Pulkovo), Pätnitsä (Novopjatnitskoje), kaksi Saahonia (Zahonje-1 ja Zahonje-2), Saapina (Žabino), Salansuu, Serjožino, Suuri-Lutska, Sveisk ja Zaretšje.
Kingiseppskin keskustaajamassa asuu lähes 60 % kunnan väestöstä. Muita suurempia keskuksia ovat yli 200 asukkaan Pätnitsä, Saahoni-2, Pieni-Lutska ja Koskina. Suuren-Lutskan kylässä on 86 asukasta (vuonna 2011). Kunnan alueella sijaitsee lukuisia puutarhapalsta-alueita. Kesäasukkaiden määräksi arvioidaan 15 600 henkeä.
Kunnan pohjoisosa on vanhaa inkerikkojen asuinaluetta. Pulkkalassa, Salansuussa sekä hävinneissä Hankolassa (ven. Annovka) ja Suokylässä on asunut inkerinsuomalaisia. Kukkosin kylässä on puhuttu inkeroisvaikutteista vatjan kieltä. Nykyään valtaosa asukkaista on venäläisiä.
Historia

Keskiajalla Suuren-Lutskan alue kuului Novgorodin tasavaltaan ja sittemmin Moskovan Venäjään. 1600-luvun alussa sen valtasi Ruotsi, ja autioituneihin kyliin muutti luterilaisia inkerinsuomalaisia. Venäjä valloitti alueen takaisin 1700-luvun alussa. Paikalliset talonpojat joutuivat ensin Aleksandr Menšikovin ja hänen jälkeensä eri aatelissukujen maaorjiksi. Pietari Suuri perusti vuonna 1710 Saapinan kylään lasitehtaan. 1800-luvulla Laukaanjoen rannoilla sijaitsi rikkaiden ja tunnettujen henkilöiden kartanoita. Pätnitsän kylässä on säilynyt Aleksandr Puškinin äidin sukulaisten Rotkirhien kartano.
Nykyinen vuonna 2004 perustettu kunta on saanut nimensä kyläneuvoston keskuksena toimineesta Suuren-Lutskan kylästä. Vuonna 1974 kyläneuvoston hallinto siirrettiin sovhoosin keskukseksi rakennettuun Kingiseppskin taajamaan.
Liikenne, talous ja palvelut

Kunnan läpi kulkee Pietarin ja Tallinnan välinen rautatie sekä siitä Veimarissa Autovaan haarautuva rata. Paikallisjunat pysähtyvät Salan asemalla. Eteläosan läpi kulkee myös Pietarista Viron rajalle johtava valtatie M11. Kingiseppskistä ja Laukaanjoen varrella sijaitsevista kylistä on linja-autoyhteydet Jaamaan. Suuren-Lutskan kylän lähellä sijaitsee harjoituskäytössä oleva lentokenttä.
Seudun pääelinkeinot ovat teollisuus ja maatalous. Kunnan alueella toimii kemian tehdas Fosforit, lasipakkaustehdas Veda-pak sekä joukko muita tuotantolaitoksia. Maatalousyritykset tuottavat maitoa, lihaa, viljaa ja vihanneksia.
Keskustaajaman palveluihin kuuluvat lastentarha, keskikoulu, kulttuuritalo, kirjasto, pieni poliklinikka, vanhainkoti, posti ja joukko kauppoja. Eräitä julkisia palveluja on Koskinassa ja Saahoni-2:ssa. Kunnan asukkaat käyttävät myös Jaaman, Ivangorodin ja Laukaansuun palveluja.
Nähtävyydet

Paikallisia nähtävyyksiä ovat Aleksandrovskaja Gorkan, Pätnitsän ja Salansuun kartanoalueet sekä Kopolan kivestä rakennettu tuulimylly. Seudulla on myös useita toisen maailmansodan muistomerkkejä.
Aiheesta muualla

Suuren-Lutskan kunnan sivusto (venäjäksi)
Suuren-Lutskan kunta Jaaman piirihallinnon sivustolla (Arkistoitu – Internet Archive) (venäjäksi)
Yökahvila

| Yökahvila |
| --- | --- |

Nimi:  Yökahvila
Toinen nimi:  Le Café de nuit
Tekijä:  Vincent van Gogh
Valmistumisvuosi:  1888
Taiteenlaji:  maalaus
Korkeus:  69,8 cm
Leveys:  88,9 cm
Sijainti:  Yale University of Art
Paikkakunta:  New Haven
Yökahvila (ransk. Le Café de nuit) on Vincent van Goghin öljyvärimaalaus syyskuulta 1888. Se kuvaa yöllistä kahvilaa eteläranskalaisessa Arlesin kaupungissa, missä Van Gogh tuolloin asui.
Maalauksessa on vihreiden ja punaisten voimakkaita kontrasteja, mikä tekee siitä huomattavan erilaisen kuin Van Goghin Arlesissa maalaamat aurinkoiset maisemat. Van Gogh teki maalauksen kolmen yön aikana. Hän kuvaili sitä "yhdeksi rumimmista jonka olen tehnyt" ja sanoi halunneensa siinä ilmaista ”punaisen ja vihreän avulla ihmisyyden hirveimpiä intohimoja”. Hän kertoi halunneensa kuvata kahvilan paikkana, jossa "ihminen voi tuhota itsensä, tulla hulluksi, tehdä rikoksen..."
Värien lisäksi maalauksessa on voimakasta myös sen liioiteltu perspektiivi. Tutut esineet vaikuttavat vääristyneiltä ja uhkaavilta. Hahmot on työnnetty taka-alalle ja etuala on tyhjä. Syvyysvaikutelman kanssa kontrastia luovat jotkin luonnottoman litteiksi maalatut kohteet. Maali on tasaisen paksua.
You Really Got Me

| ”You Really Got Me” The Kinks |
| --- | --- | --- |

Singlen tiedot
 Albumilta: Kinks
 B-puoli: ”It’s All Right”
 Äänitetty : heinäkuussa 1964 IBC:n studioilla
 Julkaistu:  4. elokuuta 1964    26. elokuuta 1964
 Formaatti: 7"-single
 Tekijä(t): Ray Davies
 Tuottaja(t): Shel Talmy
 Tyylilaji: hard rock, garage rock, proto-metal, protopunk
 Kesto: 02.14
 Levy-yhtiö:  Pye Records    Reprise Records
Listasijoitukset
  1. (2 viikkoa, 15. elokuuta 1964)    2. (7. lokakuuta 1964)    4. (7. joulukuuta 1964)    6. (14. syyskuuta 1964)    7.     8. (Tio i topp, 26.9.1964)    11. (Kvällstoppen, 22.9.1964)    15.     23. (3. lokakuuta 1964)    39. (viikko 49/1964)    39. 
The Kinksin muut singlet
| ”You Still Want Me” 1964 | ”You Really Got Me” 1964 | ”All Day and All of the Night” 1964 |
Ääninäyte
Äänitiedostojen kuunteluohjeet
You Really Got Me on Ray Daviesin kirjoittama ja alun perin The Kinksin esittämä rockkappale, joka ilmestyi yhtyeen kolmantena singlenä elokuussa 1964. Syyskuussa 1964 se nousi kahdeksi viikoksi Britannian singlelistan ykköseksi. ”You Really Got Me” muodostui The Kinksin läpimurtohitiksi myös Yhdysvalloissa, missä se nosti The Kinksin yhdeksi ”brittiläisen invaasion” suosituimmista yhtyeistä. Kappale on myös mukana The Kinksin lokakuussa 1964 ilmestyneellä debyyttialbumilla Kinks.